《庚戌除夕示影山侄》
清代·王宸

莫嫌舟次逢除夕，少集宾朋兴亦嘉。一盏同添今夜酒，双镫已报隔年花。

岸边送腊闻传鼓，江上迎春望使车。惟忆永阳官阁里，相将弦管笑言哗。

作者简介：（1720—1797）江苏太仓人，字子凝，号蓬心，又号蓬樵老莲、柳东居士。王原祁曾孙。乾隆二十五年举人，由内阁中书累官永州知府。工诗，画山水有苍润之气。罢官后以书画为生。有《蓬心诗钞》。